ભારે વરસાદના પગલે તમિલનાડુ સરકારે શાળા અને કોલેજમાં મંગળવારે રજા જાહેર કરી છે. ઉલ્લેખનીય છે કે અહીં હવામાન ખાતા દ્વારા ભારે વરસાદની આગાહી કરવામાં આવી છે. જેના પગલે ત્યાંની સરકાર દ્વારા સાવચેતીના પગલાં હેઠળ શાળા અને કોલેજ બંધ રાખવાની જાહેરાત કરવામાં આવી છે. ઉલ્લેખનીય છે કે તંજાવુર અને કાંચીપુરમમાં વરસાદના કારણે સ્થિતિ વધુ બગડી છે. ઠેર ઠેર પાણી ભરાયા છે. અને સામાન્ય જન જીવન અસ્થ વ્યસ્ત થયું છે. વધુમાં તંજાવુરમાં ભારે વરસાદના પગલે એક માણસની મોત પણ થઇ છે. માટીની દિવાલ તેની પર પડતા 38 વર્ષીય વ્યક્તિની મોત થઇ છે તેમ પોલીસ સુત્રો દ્વારા જાણવા મળ્યું છે.